b'\n_START_ARTICLE_\nSamyuttanikaya\n_START_PARAGRAPH_\nSamyuttanikaya er en buddhistisk religi\xc3\xb8s tekstsamling. Det er den tredje av fem samlinger (nikaya) innenfor Sutta pitaka, som er en av \xc2\xabde tre kurvene\xc2\xbb i Tripitaka, Theravadabuddhismens kanon. Sutta pitaka er den av de tre kurvene som inneholder l\xc3\xa6reutsagn fra Buddha om buddhismens innhold._NEWLINE_Teksten best\xc3\xa5r av et antall \xc2\xabsutta\xc2\xbb-er (sutra), religi\xc3\xb8se l\xc3\xa6resetninger. De ulike versjonene har ulikt antall suttaer. En engelsk oversettelse har 2889; andre anslag varierer s\xc3\xa5 mye som fra 2904 til 7762. Teksten er organisert i fem hovedkapitler, vagga, og disse er videre inndelt i kapitler samyutta._NEWLINE_Utdrag fra teksten er oversatt til norsk og utgitt i samlingen Buddhas fortellinger (2001).'